बलौदाबाजार. श्रीकृष्ण का जन्मोत्सव नगर समेत आसपास के अंचल में सोमवार को धूमधाम के साथ मनाया गया। जन्माष्टमी के दिन भगवान श्रीकृष्ण जन्मोत्सव मनाने के लिए मंदिरों में विशेष सजावट की गई। मंदिरों में देर शाम से आधी रात तक भजन-कीर्तन चलते रहे। आधी रात के बाद लोगों ने भगवान श्रीकृष्ण जन्मोत्सव मनाते हुए नंद के घर आनंद भयो जय कन्हैया लाल की भजन-कीर्तनों के साथ जमकर आतिशबाजी की गई। मंदिरों से लेकर लोगों के घरों तक भगवान श्रीकृष्ण को छप्पन भोग लगाया गया।